OpenLLM-France/wikimedia huggingface dataset:
# Jean-Pierre Drucker

Jean-Pierre "Jempy" Drucker (Sandweiler, 3 de setembre del 1986) és un ciclista luxemburguès professional des del 2011 i actualment a l'equip BMC Racing. Combina la carretera amb el ciclocròs on ha obtingut els majors èxits.
En carretera destaca la victòria d'etapa a la Volta a Espanya de 2016 amb final a Peníscola.

## Palmarès en ciclocròs

* 2004-2005
** Campió de Luxemburg sub-23 en ciclocròs
* 2005-2006
** Campió de Luxemburg en ciclocròs
** Campió de Luxemburg sub-23 en ciclocròs
* 2006-2007
** Campió de Luxemburg sub-23 en ciclocròs
* 2007-2008
** Campió de Luxemburg en ciclocròs
* 2009-2010
** Campió de Luxemburg en ciclocròs
* 2010-2011
** Campió de Luxemburg en ciclocròs

## Palmarès en ruta

* 2010
** Vencedor d'una etapa al Fletxa del sud
* 2015
** 1r a la RideLondon Classic
* 2016
** Vencedor d'una etapa a la Volta a Luxemburg
** Vencedor d'una etapa a la Volta a Espanya
* 2017
** Campió de Luxemburg en contrarellotge
** Vencedor d'una etapa a la Volta a Luxemburg
** Vencedor d'una etapa al Tour de Valònia

### Resultats a la Volta a Espanya

* 2015. 118è de la classificació general
* 2016. 142è de la classificació general. Vencedor d'una etapa
* 2019. No surt (20a etapa)

### Resultats al Giro d'Itàlia

* 2018. 118è de la classificació general

## Referències

* ↑ Aguilar, Bernat «Victòria de Drucker a l'esprint». elnacional.cat, 05-09-2016 [Consulta: 5 setembre 2016].

## Enllaços externs

* Palmarès a sitiodeciclismo.net
* Palmarès a cyclebase.nl
* Palmarès a museociclismo.it
# Inside (videojoc)

Inside és un videojoc desenvolupat i publicat per Playdead en 2016 per Play Station 4, Xbox One i Microsoft Windows. Va ser llançat per IOS el 2017 i sortirà per Nintendo Switch en una data no anunciada encara. El jugador controla a un nen en un món post-apocalíptic, resolent puzles i evitant la mort. És el successor del joc realitzat per la mateixa companyia en 2010 Limbo, i es caracteritza per usar les 2,5 D.
Playdead va començar a treballar en Inside al poc temps de llançar Limbo, usant el seu propi motor de jocs. L'equip es va canviar a Unity per simplificar el seu desenvolupament.
Inside va aparèixer per primera vegada en l'I3 de 2014. Va ser llançat per Xbox One el 29 de juny de 2016, per Microsoft Windows el 7 de juliol del mateix any i per PlayStation 4 el 23 d'agost. Més tard va ser llançat per iOS el 15 de desembre de 2017 i actualment està en desenvolupament una versió per Nintendo Switch.

## Recepció

Inside va rebre l'aclamació universal, segons el recopilador de ressenyes de videojocs Metacritic. Els crítics van comparar favorablement el títol com un digne successor de Limbo. El joc va ser número u de poligon i IGN, com els llançaments més esperats de 2016. A partir de la vista prèvia del joc en la I3 2016, IGN Marty Sliva considera el títol de ser 'Super Limbo', polint i millorant des del primer joc de Playdead en el nou títol de la mateixa manera que Nintendo havia fet per als seus jocs anteriors a portar-los al Sistema d'Entreteniment Super Nintendo. Kirk Hamilton de Kotaku va cridar al joc una "evolució" del que Playdead ha aconseguit amb Limbo. Jaz Rignall d'USgamer va fer una vista prèvia d'Inside i va escriure que era un dels millors jocs de trencaclosques que ha jugat, fins i tot millor que el seu predecessor.

## Referències

* ↑ Dolan, Christian. «Inside Review». Eurogamer, 28-06-2016. [Consulta: 28 juny 2016].
* ↑ Peckham, Matt. «Inside Review». Time, 28-06-2016. [Consulta: 28 juny 2016].
* ↑ Kohler, Chris. «Inside Review». Wired, 28-06-2016. [Consulta: 28 juny 2016].
* ↑ Webster, Andrew. «Inside is an incredible, unsettling adventure from the creators of Limbo». The Verge, 28-06-2016. [Consulta: 28 juny 2016].
* ↑ «Ooooh pretty – The games of 2016». Polygon.com.
* ↑ «32 Games to Keep on Your Radar in 2016». IGN, 01-01-2016.
* ↑ Hamilton, Kirk. «The Limbo Crew's New Game INSIDE Is Utterly Fantastic». Kotaku, 13-06-2016. [Consulta: 13 juny 2016].
# Fleischerita

La fleischerita és un mineral de la classe dels sulfats, que pertany al grup de la fleischerita. Va ser anomenada l'any 1960 per Clifford Frondel i Hugo Strunz en honor de Michael Fleischer, químic de minerals del Servei Geològic dels Estats Units i editor de New Mineral Names de l'American Mineralogist. Va ser cofundador de la IMA.

## Característiques

La fleischerita és un sulfat de fórmula química Pb₃Ge(SO₄)₂(OH)₆·3H₂O. Cristal·litza en el sistema hexagonal. La seva duresa a l'escala de Mohs és 2,5 a 3.

## Formació i jaciments

Es forma en zones d'oxidació de dipòsits polimetàl·lics rics en germani, coure i arsènic. Ha estat descrit a Bolívia i a Namíbia.

## Referències

* ↑ «Fleischerite» (en anglès). Mindat. [Consulta: 7 novembre 2015].
# Georgetown (Ohio)

Georgetown és una població dels Estats Units a l'estat d'Ohio. Segons el cens del 2000 tenia 3.691 habitants.

## Demografia

Segons el cens del 2000, Georgetown tenia 3.691 habitants, 1.565 habitatges, i 996 famílies. La densitat de població era de 385,2 habitants/km².
Dels 1.565 habitatges en un 33,4% hi vivien nens de menys de 18 anys, en un 43,1% hi vivien parelles casades, en un 15,5% dones solteres, i en un 36,3% no eren unitats familiars. En el 32,7% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,3 i el nombre mitjà de persones que vivien en cada família era de 2,89.
Per edats la població es repartia de la següent manera: un 25,3% tenia menys de 18 anys, un 9,4% entre 18 i 24, un 27,7% entre 25 i 44, un 21,7% de 45 a 60 i un 15,8% 65 anys o més.
L'edat mediana era de 36 anys. Per cada 100 dones de 18 o més anys hi havia 80,1 homes.
La renda mediana per habitatge era de 29.807 $ i la renda mediana per família de 37.371 $. Els homes tenien una renda mediana de 31.897 $ mentre que les dones 19.634 $. La renda per capita de la població era de 18.112 $. Aproximadament l'11,7% de les famílies i el 14,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Georgetown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Georgetown». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lučenec

Lučenec és una ciutat d'Eslovàquia. Es troba a la regió de Banská Bystrica, és capital del districte de Lučenec. Es troba a 50 km al sud-est de Banská Bystrica.

## Història

La primera menció escrita de la vila es remunta al 1262.
La vila fou annexionada per Hongria després del primer arbitratge de Viena el 2 de novembre de 1938, any en què tenia 12.467 habitants, 2.099 d'origen jueu. El nom de la vila abans de la Segona Guerra Mundial era Lučenec/Losonc, i durant el període del 1938 al 1945 el nom que s'emprava era l'hongarès Losonc. Després de l'alliberament, la vila es reintegrà a la reconstituïda Txecoslovàquia.

## Ciutats agermanades

* Louny, República Txeca
* Salgótarján, Hongria
* Pápa, Hongria
# FH Hafnarfjörður

El FH o Fimleikafélag Hafnarfjarðar és un club islandès de futbol de la ciutat de Hafnarfjörður.

## Història

El club va ser fundat el 14 d'octubre de 1929. El 1935 la societat es va fusionar amb el veí Haukar Hafnarfjörður, equip de la mateixa localitat, passant a denominar-se ÍB Hafnarfjörður. Sota aquest nom, el club va arribar per primera vegada la primera divisió islandesa el 1956, de la qual va descendir el 1958. Va tornar el 1960 i va tornar a baixar el 1961. Llavors es va desfer la unió d'ambdós clubs i el FH va recuperar la seva antiga denominació i personalitat.
El 1972 va arribar la final de la copa islandesa quan jugava en la Segona divisió. El 1974 va arribar de nou la primera divisió, per primera vegada amb la denominació de FH. Després d'unes temporades en els llocs baixos de la classificació, va descendir a segona divisió el 1978. Nou ascens el 1979 i descens el 1981. Nou ascens el 1984 i descens el 1987. Ascens el 1988 quan comença la primera edat daurada del club.
El 1989 el FH assoleix el seu primer subcampionat de Lliga i la seva primera classificació per a la Copa de la UEFA. El 1991 arriba al seu segona final de Copa, que torna a perdre. El 1993 nou subcampionat i de nou es classifica per a la Copa de la UEFA. El 1994 repeteix la mateixa classificació. El 1995, per contra, realitza una pèssima campanya i descendeix a la Segona divisió, on passarà diverses campanyes.
En 2000 el FH va guanyar el torneig de Segona divisió i va tornar a Primera divisió. En 2003 va assolir de nou el subcampionat de Lliga el que li va valer tornar a la Copa de la UEFA. El gran èxit del FH va arribar per fi el 2004 quan va guanyar per primera vegada en la seva història el títol de lliga. En 2005 va repetir l'èxit per segona vegada consecutiva obtenint el campionat amb 48 de 54 punts possibles. El jugador del FH Tryggvi Guðmundsson va ser màxim golejador del torneig amb 16 gols en 17 partits seguit del seu company d'equip Allan Borgvardt (13 gols en 15 partits), que a més va ser triat jugador de l'any i va fitxar pel Viking Stavanger de Noruega.
El bloc de l'equip campió es va mantenir per a la temporada 2006. A més de la baixa d'Allan Borgvardt, el jugador preferit de l'afició Jón Þorgrímur Stefánsson va abandonar el club i va fitxar pel HK Kópavogur, el seu equip de la infància. L'entrenador del club, Sigfinnur Garðarsson va abandonar l'equip per a fitxar pel Fylkir. Va Ser substituït en el càrrec per l'antic capità Heimir Guðjónsson, que s'havia retirat el 2005.
Els colors del club són negre i blanc. El seu estadi es diu Kaplakriki i té una capacitat de 3.000 espectadors.

## Palmarès

* Lliga islandesa de futbol: 4
** 2004, 2005, 2006, 2008
* Copa islandesa de futbol: 1
** 2007
* Copa de la Lliga islandesa de futbol: 5
** 2002, 2004, 2006, 2007, 2009
* Supercopa islandesa de futbol: 3
** 2004, 2006, 2009

## Jugadors destacats

* Arnar Viðarsson
* Bjarni Viðarsson
* Emil Hallfreðsson
* Ármann Smári Björnsson
* Hannes Sigurðsson

## Enllaços externs

* Web oficial Arxivat 2016-10-16 a Wayback Machine.
* Web de seguidors
* Web de seguidors Arxivat 2009-08-15 a Wayback Machine.
# Jean-Pierre Ducasse

Jean-Pierre Ducasse (París, 16 de juliol de 1944 - Villeneuve-Loubet, 19 de febrer de 1969) va ser un ciclista francès, professional entre 1967 i el moment de la seva mort, el 1969. Combinà el ciclisme en ruta amb el ciclocròs, modalitat en la qual guanyà dos campionats nacionals. En ruta destaca el seu paper en la Volta a Espanya de 1967, cursa que liderà duerant 12 etapes i que finalment acabà en segona posició, després de perdre el liderat en la penúltima etapa a mans de Jan Janssen, vencedor final.
Ducasse va morir enverinat per monòxid de carboni a primers de 1969, mentre s'entrenava al sud de França, per culpa d'una calefacció en mal estat de l'hotel en què s'hostatjava junt al també ciclista Michel Bon.

## Palmarès

* 1967
** Campió de França de ciclocròs
* 1968
** Campió de França de ciclocròs

### Resultats al Tour de França

* 1968. 31è de la classificació general

### Resultats a la Volta a Espanya

* 1967. 2n de la classificació general. Porta el mallot de líder durant 12 etapes
* 1968. 12è de la classificació general

## Referències

* ↑ «Historia / 1967» (en castellà). lavuelta.com. [Consulta: 29 octubre 2014].
* ↑ «Palmarès de Jean-Pierre Ducasse» (en francès). memoire-du-cyclisme.etu. [Consulta: 29 octubre 2014].
# Mas Suardell

Mas Suardell és una obra de Juià (Gironès) inclosa a l'Inventari del Patrimoni Arquitectònic de Catalunya.

## Descripció

El mas, de grans proporcions, és el resultat de la juxtaposició de volums en èpoques diverses. El sector més antic, situat a un nivell més alt seguint el pendent del terreny, conserva elements defensius: un matacà de rajola i base de pedra, i diverses espitlleres esbiaixades dirigides al portal dovellat. La construcció més moderna té un pati amb un portal d'arc carpanell ben treballat amb la inscripció: A XX DE MAIG 1605. La façana té un portal dovellat i finestres amb trencaaigües amb la data 1878. La coberta és a tres vessants.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Mas Suardell». Gran Enciclopèdia Catalana. Barcelona: Grup Enciclopèdia Catalana.
* ↑ «Mas Suardell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2016].
# Flegma

La flegma és un fluid mucós segregat per membranes de les vies respiratòries en els humans i altres animals. La seva composició varia en funció del clima, la genètica i l'estat del sistema immunitari, però essencialment consisteix en un compost aquós format principalment de glicoproteïnes, immunoglobulines, i lípids
En la medicina hipocraticogalènica, vigent a Occident des l'Antiguitat fins al segle xix, la flegma era un dels quatre humors del cos humà. Posseïa els atributs de fredor i humitat, i el seu excés causava apatia i un comportament calmós. D'aquesta creença es deriva l'adjectiu flegmàtic.
# Laurent Pokou

Laurent Pokou (Treichville, 8 d'octubre de 1947 - Cocody, 13 de novembre de 2016) és un exfutbolista ivorià de la dècada de 1970.
Fou internacional amb la selecció de futbol de Costa d'Ivori. Pel que fa a clubs, destacà a Stade Rennais F.C..
Trajectòria com a entrenador:
* 1980: ASEC Abidjan
* 1982-1983: Rio-Sports d'Anyama
* 1985: Manufacture Africaine d'Abidjan
* 1988: Union Sportive de Yamoussoukro

## Referències

* ↑ Laurent Pokou Fitxa i estadístiques a la FIFA
* ↑ African Nations Cup - Topscorers
* ↑ Laurent Pokou a National-Football-Teams.com (anglès)
* ↑ «Le football ivoirien en deuil: Laurent Pokou, l'homme d'Asmara, n'est plus» (en francès). Fraternité Matin, 13-11-2016. Arxivat de l'original el 16 novembre 2016. [Consulta: 16 novembre 2016].
# Gitiades

Gitiades (en llatí Gitiadas, en grec antic Γιτιάδας) va ser un arquitecte, escultor i poeta espartà.
Va completar el temple d'Atena Poliucos a Esparta i el va ornamentar amb estàtues de bronze fins al punt que el temple va rebre el nom de "Casa de Bronze" i la deessa es va anomenar Χαλκοοἶκος.
Gitiades va fer per aquest temple, a més de la de la deessa, altres estàtues de bronze, la majoria, sinó totes sembla que eren en baix relleu a les parets, que representaven els dotze treballs d'Hèracles, les nimfes que havien armat a Perseu quan va anar a matar a Medusa, el naixement d'Atena, i Amfitrite i Posidó. Gitiades també va ser poeta, i va compondre un himne a Atena, a més d'altres poemes, tots escrits en grec dòric.
També va fer dos dels tres trípodes de bronze per a la ciutat d'Amicles, la tercera era obra de Cal·lon d'Egina. Els dos de Gitiades es recolzaven amb estàtues d'Afrodita i Àrtemis, segons els descriu Pausànias. La seva època no es coneix, però com que era contemporani de Cal·lon d'Egina (Callon) que va florir el 516 aC, cal situar-lo al segle vi aC.

## Notes

* ↑ Segons la forma del nom que proposen el Diccionari Grec-Català, p. 1329, i les obres de la Fundació Bernat Metge

## Referències

* ↑ Gitiadas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 269-270
# Lupstein

Lupstein (en alsacià Lupschte) és un municipi francès, situat a la regió del Gran Est, al departament del Baix Rin. L'any 2005 tenia 252 habitants.
Forma part del cantó de Saverne, del districte de Saverne i de la Comunitat de comunes del Pays de Saverne.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 558 | 558 | 546 | 579 | 693 | 754 |

## Administració

Llista d'alcaldes :
| Període | Identitat | Partit |
| 2001- | Charles Nonnenmacher | |
# FIAL Ranjangaon

FIAL Ranjangaon és una fàbrica d'automòbils pertanyent a FIAL, aliança d'empreses propietat a parts iguals entre FIAT S.p.A. i Tata Motors. Es va posar en funcionament en 2007. Està situada en Ranjangaon, ciutat índia en l'estat de Maharashtra, al districte de Pune.
Té capacitat per produir anualment 100.000 automòbils i 200,000 motors. Es planteja doblegar la capacitat de producció en ambdues unitats en els propers anys. Actualment produeix els Palio Stile 1.1 i 1.6, així com els models de Fiat com els Gran Punto i Linea. En la planta es produeixen motors diésel 1.3 Multijet i motors FIRE 1.2 i 1.4 de gasolina. A més dels automòbils de marca FIAT, s'estima que en la planta es produeixin nous models d'automòbils de passatgers de Tata Group després d'una inversió 650 milions d'euros. La planta dona ocupació directa i indirecte a més de 4.000 persones.

## Producció

Des de 2007, la planta ha produït els següents models de la gamma Fiat:
* 2007 - Fiat Palio
* 2008 - Fiat Gran Punto
* 2008 - Fiat Linea

## Referències

* ↑ Smith, Shelley. «Fiat India Obtains $510 Million Credit Facility for New Plant» (en anglès). EUA: Bloomberg LP, 20-07-2009. [Consulta: 27 abril 2012].
* ↑ Fueyo, Javier. «Fiat y Tata trabajarán conjuntamente en la India» (en espanyol). Espanya: Revista Autopista, 26-07-2006. Arxivat de l'original el 2012-07-15. [Consulta: 27 abril 2012].
* ↑ «Fiat, Tata Motors Indian JV to expand capacity» (en anglès). Regne Unit: Reuters, 24-03-2012. Arxivat de l'original el 2015-04-27. [Consulta: 27 abril 2012].
* ↑ «Tata y Fiat destinan 650 millones en la creación de una 'joint venture' en India» (en espanyol). Espanya: El Economista, 15-10-2007. [Consulta: 27 abril 2012].
* ↑ Masciaga, Marco. «Fiat-Tata: intesa da 650 milioni» (en italià). Itàlia: Il Sole 24 Ore, 12-10-2007. [Consulta: 27 abril 2012].
* ↑ «Fiat e Tata - L'accordo c'è» (en italià). Itàlia: La Repubblica, 12-10-2007. [Consulta: 27 abril 2012].
* ↑ «Fiat-Tata JV to make premium Fiat, new Tata vehicles» (en anglès). Regne Unit: Reuters, 11-10-2007. Arxivat de l'original el 2015-04-27. [Consulta: 27 abril 2012].
* ↑ Mair, John. «Fiat may raise capacity of Indian JV» (en anglès). Regne Unit: Reuters, 09-01-2008. Arxivat de l'original el 2015-04-27. [Consulta: 27 abril 2012].
* 1 2 Mair, John. «Fiat may raise capacity of Indian JV» (en anglès). Regne Unit: Reuters, 09-01-2008. Arxivat de l'original el 2015-04-27. [Consulta: 27 abril 2012].
* ↑ Mair, John. «Fiat India expects to sell 2,500 Linea per month» (en anglès). Regne Unit: Reuters, 21-11-2008. Arxivat de l'original el 2015-04-27. [Consulta: 27 abril 2012].
# Ibrac e Maleirand

Ivrac e Maleirand (en francès Yvrac-et-Malleyrand) és un municipi de França situada al departament del Charente i a la regió de la Nova Aquitània.

## Referències

* ↑ Toponímia occitana
# Meden

Meden (grec antic: Μηδέν, Medèn) fou una ciutat de Numídia situada a la comarca de les muntanyes Papua. S'hi va retirar el rei vàndal Gelimer el 534, però es va haver de rendir a Pharas.

## Referències

* ↑ Smith, William. Dictionary of Greek and Roman Geography (en anglès). J. Murray, 1857, p. 300.
* ↑ Le Beau, Charles; Ameilhon, Hubert Pascal. Histoire Du Bas-Empire. Palala Press, 2016. ISBN 978-1357740368.
# Limburg (Lieja)

* Aquest article tracta sobre la ciutat belga. Vegeu-ne altres significats a «Limburg».
Limburg (neerlandès) Limbourg (francès) o Limbork en való és un municipi belga de l'est de la província de Lieja, a la Bèlgica valona. L'1 de gener de 2007 el municipi tenia 5.644 habitants. Per raons històriques, té el títol honorífic de ciutat. És a les ribes del riu Vesdre. El formen els nuclis de Limburg, Hèvremont, Bilstain i Goé. La ciutat es compon de dues parts: l'una, a les ribes del Vesdre anomenada vila baixa, que correspon al centre comercial i industrial actual, i una altra situada més amunt que acull les ruïnes d'un castell.

## Història

El castell començà a construir-se vers l'any 1000. Els seus primers habitants foren els comtes de Limburg, pertanyents a la casa d'Arlon. El poble, com a capital del ducat de Limburg, tenia un paper important dins la regió. El 1288, després de la mort del darrer duc de Limburg, hi hagué una guerra de successió a Worringen (prop de Colònia) entre el bisbe de Colònia i el duc de Brabant. El darrer en resultà victoriós, de manera que en endavant gaudí també del títol de duc de Limburg. En avançar els segles, el poble que havia donat origen al nom anà oblidant-se. Al segle xix, una important indústria llanera s'instal·là a les ribes del Vesdre, canviant la vila baixa. El 1887, el rei Leopold II inaugurà prop de la vila la presa del Gileppe.

## Enllaços externs

* Pàgina oficial de l'ajuntament (en francès i trossos en neerlandès i anglès).
* Antigues instantànies del poble Arxivat 2005-08-22 a Wayback Machine..
# Gitta Bauer

Gitta Bauer (Berlín, 1919 - Berlín, 1990) de naixement Gitta Dubro, va ser una periodista alemanya que es va oposar al nazisme i al comunisme.

## Biografia

Gitta Bauer va néixer al si d'una família liberal. De pare farmacèutic de professió, protestant, i mare catòlica, va ser criada com a catòlica. Ambdós pares eren opositors al nazisme i defensors de la llibertat de religió de les persones, veient amb naturalitat les seves amistats jueves. Tenia tres germanes.
Gitta va pertànyer a un dels moviments catòlics prohibits pels nazis el 1935 i posteriorment va ser empresonada per editar un diari per la pau juntament amb sis amics, tot i que posteriorment van ser alliberats perquè a les autoritats alemanyes els van semblar inofensius.
El 1944 va amagar la seva amiga jueva Ilse Baumgart durant nou mesos, fins al final de la guerra.
El 1945 va conèixer al seu marit Leo Bauer (1912-1972), jueu-comunista amb qui va tenir un fill a Berlín Oriental. Ell va ser arrestat, acusat d'espia i enviat al Gulag a Sibèria i Gitta Bauer empresonada durant 4 anys per la Stasi quan el seu fill Andre tenia poc més de dos mesos.
Havent complert la condemna, va escapar a Alemanya Occidental on va treballar com a periodista de profunda ideologia anticomunista. Un cop alliberat, el seu marit va tornar i va acabar treballant com a periodista de la revista Stern, amb un precari estat de salut.
El 1984 Gitta Bauer va ser nomenada amb el títol dels Justos entre les Nacions per Iad va-Xem, honor que en principi va dubtar a acceptar.

## Referències

* ↑ «Gitta Bauer, Mujer alemana - 24 Flotilla». foro.24flotilla.com. [Consulta: 10 setembre 2021].
* ↑ Sandvoß, Hans-Rainer. »Es wird gebeten, die Gottesdienste zu überwachen …«: Religionsgemeinschaften in Berlin zwischen Anpassung, Selbstbehauptung und Widerstand von 1933 bis 1945 (en alemany). Lukas Verlag, 2014-10-01. ISBN 978-3-86732-184-6.
* ↑ «Copia archivada». Arxivat de l'original el 19 de julio de 2011. [Consulta: 2 juliol 2010].
* ↑ http://www.poetenladen.de/zwerenz-gerhard-sachsen17-leo-bauer.htm
* ↑ Ilan Berman, J. Michael Waller, Dismantling tyranny: transitioning beyond totalitarian regimes, p. 72, Rowman & Littlefield, 2006, ISBN 0742549038, ISBN 9780742549036
* ↑ Beate Kosmala, Revital Ludewig-Kedmi, Verbotene Hilfe. Deutsche Retterinnen und Retter während des Holocaust. Auer, Donauwörth 2003, ISBN 3-403-04085-2
* ↑ conVistaAlMar.com.ar. «Gitta Bauer, Germany» (en anglès americà). The International Raoul Wallenberg Foundation. [Consulta: 10 setembre 2021].
* ↑ «Copia archivada». Arxivat de l'original el 16 de julio de 2011. [Consulta: 2 juliol 2010].
* ↑ Gitta Bauer en Yad Vashem (anglès)